stanford-oval/wikipedia huggingface dataset:
Markus
Antiikin ajan Marcuksia > Varhaiskrisillisiä pyhimyksiä

Evankelista Markus, Pyhä Markus, Markuksen evankeliumin kirjoittaja
Pyhä Markus, paavi vuonna 336
Antiikin ajan Marcuksia > Muita Marcus-nimisiä

Marcus Aemilius Lepidus, roomalainen poliitikko, 2. triumviraatin jäsen, pontifex maximus
Marcus Aemelius Lepidus, Julia Drusillan aviomies
Marcus Annaeus Lucanus, roomalainen runoilija
Marcus Annius Florianus, Rooman keisari vuonna 276
Marcus Annius Verus, roomalainen poliitikko
Marcus Annius Verus Caesar, Rooman keisari Marcus Antoniuksen poika
Marcus Antonius, roomalainen sotilas ja valtiomies
Marcus Antonius Antyllus, Marcus Antoniuksen poika
Marcus Antonius Creticus, roomalainen poliitikko, sotilas ja preettori
Marcus Antonius Orator, roomalainen poliitikko, sotilas, oraattori ja konsuli
Marcus Antonius Pallas, vapautettu orja, keisarien Claudiuksen ja Neron taloussihteeri
Marcus Atilius Regulus, Rooman tasavallan konsuli ja sotilasjohtaja ensimmäisessä puunilaissodassa
Marcus Aurelius Cotta, Rooman konsuli, Julius Caesarin eno.
Marcus Calpurnius Bibulus, roomalainen sotilas ja poliitikko
Marcus Claudius Marcellus, puunilaissotien aikainen sotapäällikkö
Marcus Claudius Marcellus, keisari Augustuksen sisarenpoika
Marcus Cluvius Rufus, roomalainen poliitikko ja historioitsija
Marcus Cornelius Fronto, roomalainen reettori ja puhetaidon opettaja
Marcus Fabius Quintilianus, roomalainen asianajaja ja puhetaidon opettaja
Marcus Fulvius Flaccus, roomalainen konsuli
Marcus Furius Camillus, roomalainen sotilas ja poliitikko
Marcus Gavius Maximus, roomalainen pretoriaanikaartin prefekti
Marcus Julius Philippus iunior, roomalainen kruununperillinen, keisari Philippus Arabsin poika
Marcus Junius Brutus, Brutus, roomalainen senaattori, yksi Julius Caesarin murhaajista
Marcus Licinius Crassus, roomalainen poliitikko, 1. triumviraatin jäsen, Spartacuksen orjakapinan kukistaja
Marcus Licinius Crassus Frugi, roomalainen poliitikko
Marcus Livius Drusus, roomalainen kansantribuuni
Marcus Manlius Capitolinus, roomalainen sotapäällikkö
Marcus Minucius Felix, roomalainen kristitty apologeetta
Marcus Octavius, kansantribuuni
Marcus Porcius Cato vanhempi, roomalainen puunilaissotien aikainen senaattori ja sensori
Marcus Porcius Cato nuorempi, Julius Caesarin vihamies
Marcus Terentius Varro, roomalainen kirjailija
Marcus Tullius Cicero, roomalainen valtiomies, puhuja, filosofi ja kirjailija
Marcus Tullius Tiro, roomalainen vapautettu orja, stenografi ja pikakirjoitusjärjestelmän keksijä
Marcus Ulpius Traianus, roomalainen senaattori, keisari Trajanuksen isä
Marcus Valerius Corvus, roomalainen sotakomentaja, konsuli ja diktaattori
Marcus Valerius Martialis, Martialis, roomalainen runoilija
Marcus Valerius Messalla Corvinus, roomalainen sotilas ja poliitikko
Marcus Vinicius, roomalainen poliitikko
Marcus Vipsanius Agrippa, roomalainen sotilas ja poliitikko
Marcus Vipsanius Agrippa Postumus, Marcus Vipsanius Agrippan poika
Keskiajan Markuksia

Markus Efesolainen, Markus Eugenikos (1392–1444), Efesoksen metropoliitta, bysanttilainen teologi
Sukunimenä

Bunita Marcus (s. 1952), yhdysvaltalainen säveltäjä
Christopher Markus, yhdysvaltalainen elokuvatuottaja ja käsikirjoittaja
Émile Marcus (s. 1930), ranskalainen katolinen piispa
Emly Marcus (1875–1963), suomalainen eläinsuojelija
J. V. Markus (1873–1943), suomalainen komisario ja rikostutkija
Jacob Ernst Marcus (1774–1826), hollantilainen taidemaalari
Jorma Markus (s. 1952), suomalainen keihäänheittäjä
Riejanne Markus (s. 1994), alankomaalainen maantiepyöräilijä
Rudolph A. Marcus (s. 1923), kanadalais-yhdysvaltalainen kemisti, Nobelin kemianpalkinnon saaja
Ruth Barcan Marcus (1921–2012), yhdysvaltalainen filosofi ja loogikko
Siegfried Marcus (1831–1898), itävaltalainen keksijä
Simon Marcus (s. 1986), kanadalainen thainyrkkeilijä
Tarja Markus (s. 1946), suomalainen näyttelijä
Tibor Márkus (s. 1978), unkarilainen jalkapalloilija
William Markus (1917–1989), suomalainen elokuvaohjaaja, käsikirjoittaja ja näyttelijä
Kuvitteellisia Markuksia

Markus Ekholm, televisiosarjassa Salatut elämät
Markus Lessing, televisiosarjassa Kahden keikka
Aiheesta muualla

Kuvia tai muita tiedostoja aiheesta Markus Wikimedia Commonsissa
Penny Valentine

Penelope Ann Valentine (13. helmikuuta 1943 – 9. tammikuuta 2003) oli brittiläinen musiikkitoimittaja, joka kirjoitti 1960- ja 70-luvuilla muun muassa Disc- ja Sounds-lehtiin. The Guardian -lehden mukaan hän oli aikansa vaikutusvaltaisin uusien pop-singlejen arvostelija sekä ensimmäinen nainen, joka kirjoitti popmusiikista ”ikään kuin sillä olisi todella merkitystä”.
Valentine työskenteli vuodesta 1973 alkaen Elton Johnin Rocket-levy-yhtiön tiedottajana ja kirjoitti ystävänsä Vicki Wickhamin kanssa Dusty Springfieldin elämäkerran Dancing with Demons (2000).
Valentine kuoli 59-vuotiaana sairastettuaan pitkään syöpää.
Pohjois-Karjalan keskussairaala

| Pohjois-Karjalan keskussairaala |
| --- | --- |
 Keskussairaalan pääsisäänkäynti
Sijainti
Osoite:  Tikkamäentie 16, 80210 Joensuu
Koordinaatit:  62°35′28″N, 029°46′45″E
Alue:  Pohjois-Karjalan hyvinvointialue
Historia
Perustettu:  1947
Linkki
Kotisivut:  https://www.siunsote.fi/pohjois-karjalan-keskussairaala
Pohjois-Karjalan keskussairaala (PKKS) on Pohjois-Karjalan hyvinvointialueen ylläpitämä keskussairaaala. Se on vuonna 1953 rakennettu sairaala ja samalla maan ensimmäinen keskussairaala. Sairaalan perustamisasiakirja allekirjoitettiin muutama vuosi aikaisemmin vuonna 1947. Sairaala sijaitsee Joensuussa Niinivaaran laella, josta sen valkea päärakennus näkyy kymmenien kilometrien päähän aina Kolille asti. 12-kerroksisen rakennuksen korkeus on 45 metriä. Sairaalarakennusten suunnittelusta vastasi arkkitehdit Jussi Paatela yhdessä Olli Pöyryn sekä Marja Pöyryn kanssa.
Sairaala järjestää Pohjois-Karjalassa erikoissairaanhoidon palvelut 13 kunnan alueella yhteensä 163 400 asukkaalle.Pohjois-Karjalan hyvinvointialue kuuluu Itä-Suomen sosiaali- ja terveydenhuollon yhteistyöalueeseen. Alueen yliopstollinen sairaala on Kuopion yliopistollinen sairaala. Osa erikoissairaanhoidosta järjestetään alueen yliopistollisessa sairaalassa. Pohjois-Karjalan keskussairaalassa ei ole avosydänkirurgiaa ja neurokirurgiaa. Valtionneuvoston asetuksella esimerkiksi elinsiirrot on keskitetty koko maassa Helsingin yliopistolliseen keskussairaalaan ja ylipainehappihoito Turun yliopistolliseen keskussairaalaan.
Sairaala toimii opetussairaalana sosiaali- ja terveysalan sekä lääketieteen opiskelijoille.
Sairaalan yhteydessä on helikopterikenttä (ICAO: EFJE) potilaskuljetuksia varten.
Aiheesta muualla

Kuvia tai muita tiedostoja aiheesta Pohjois-Karjalan keskussairaala Wikimedia Commonsissa
Pohjois-Karjalan keskussairaala, verkkosivut
Pohjois-Karjalan keskussairaala Joensuun kaupungin karttapalvelussa
Pohjois-Karjalan sairaanhoito- ja sosiaalipalvelujen kuntayhtymä (Arkistoitu – Internet Archive)
Islab, verkkosivut
Lounaskahvila Herkkuhetki, verkkosivut
Suomen lentopaikat
| --- | --- |
Lentokentät:   Aavahelukan lentokenttä  Ahmosuon lentokenttä  Alavuden lentokenttä  Alavuden varalaskupaikka  Euran lentokenttä  Forssan lentokenttä  Genbölen lentokenttä  Granbodan lentoasema  Haapajärven lentokenttä  Haapamäen lentokenttä  Haapaveden lentokenttä  Hailuodon lentokenttä  Hangon lentokenttä  Hollolan lentokenttä  Hyvinkään lentokenttä  Hämeenkyrön lentokenttä  Iisalmen lentokenttä  Ilvesjoen lentokenttä  Immolan lentokenttä  Jyrkän lentokenttä  Jämijärven lentokenttä  Kalajoen lentokenttä  Kauhajoen lentokenttä  Kauhavan lentokenttä  Kemijärven lentokenttä  Kiikalan lentokenttä  Kiteen lentokenttä  Kiuruveden lentokenttä  Kivijärven lentokenttä  Kuhmon lentokenttä  Kumlingen lentokenttä  Kymin lentokenttä  Kärsämäen lentokenttä  Lahti-Vesivehmaan lentokenttä  Lieksa-Nurmeksen lentokenttä  Martiniiskonpalon lentokenttä  Menkijärven lentokenttä  Mäntsälän yksityinen lentokenttä  Mäntän lentokenttä  Naarajärven lentokenttä  Nummelan lentokenttä  Oripään lentokenttä  Piikajärven lentokenttä  Pokan lentokenttä  Pudasjärven lentokenttä  Punkaharjun lentokenttä  Pyhtään lentokenttä  Pyhäsalmen lentokenttä  Raahe-Pattijoen lentokenttä  Rantasalmen lentokenttä  Ranuan lentokenttä  Räyskälän lentokenttä  Savikon lentokenttä  Selänpään lentokenttä  Sodankylän lentokenttä  Sulkaharjun lentokenttä  Suomussalmen lentokenttä  Teiskon lentokenttä  Torbackan lentokenttä  Tuulikki-Vampulan lentokenttä  Ummeljoen lentokenttä  Vaalan lentokenttä  Varkauden lentokenttä  Viitasaaren lentokenttä  Vuotson lentokenttä  Wredebyn lentokenttä  Ylivieskan lentokenttä  Ähtärin lentokenttä 
Sairaalat ja muut:   Hernesaaren helikopterikenttä  Iin kevytlentopaikka  Jorvin sairaala  Jäkäläpää  Keski-Suomen Sairaala Nova  Kuopion yliopistollinen sairaala  Laajalahti  Lusin varalaskupaikka  Meilahden tornisairaala  Nivalan varalaskupaikka  Oulun yliopistollinen sairaala  Pohjois-Karjalan keskussairaala  Rautavaaran lentokeskus  Seinäjoen keskussairaala  Tervon varalaskupaikka
Perfektionismi

Perfektionismi tarkoittaa psykologiassa joko halua tehdä asiat mahdollisimman hyvin, tai uskomusta, että täydellisyyttä kuuluu tavoitella. Perfektionismin patologiseen eli epäterveenä pidettyyn muotoon kuuluu uskomus, että mitään täydellisyyttä huonompaa ei voi hyväksyä.
Määritelmä

D.E. Hamacheck kuvailee kaksi perfektionismin tyyppiä.
Tavallinen perfektionisti saa erittäin todellisen mielihyvän tunteen tunnollisen työskentelyn ponnistuksista.
Neuroottinen perfektionisti on kyvytön tuntemaan täydellistä tyytyväisyyttä, koska omasta mielestään hän ei ikinä kykene tekemään mitään tarpeeksi hyvin ansaitakseen tuon tunteen.
Burns kuvaa perfektionistit ihmisiksi, jotka kurkottavat pakonomaisesti ja hellittämättömästi kohti mahdottomia päämääriä, ja jotka mittaavat oman arvokkuutensa ainoastaan tuotannollisuutensa ja ansioidensa perusteella.
Paul Hewitt ja Gordon Flett valmistivat PSPS-skaalan (Perfectionistic Self-Presentation Scale), joka määrittelee perfektionistisen omakuvan kolme aspektia:
Oman täydellisyytensä mainostaminen
Sellaisten tilanteiden välttely, joissa kyseinen henkilö saattaisi osoittautua epätäydelliseksi
Kyvyttömyys päästä yli asioista, joissa on osoittautunut epätäydelliseksi.
Robert Slaney loi Almost Perfect-skaalan, jossa on neljä muuttujaa:
Normit ja järjestys (engl. Standards and Order)
Suhteet (engl. Relationships)
Ahdistuneisuus (engl. Anxiety)
Viivyttely (engl. Procrastination)
Se jakautuu mukautuvan ja mukautumattoman perfektionismin välille. Sekä mukautuvat että mukautumattomat perfektionistit saavat korkeat pisteet normeissa ja järjestyksessä, mutta mukautumattomat perfektionistit myös ahdistuneisuudessa ja viivyttelyssä.
Perfektionismi on yksi kuudestatoista persoonallisuusvaikuttimesta, jotka tunnisti Raymond Cattell. Se saattaa liittyä tunnollisuuteen (Conscientousness) ja neuroottisuuteen (Neuroticism) viidessä tärkeässä persoonallisuuden piirteessä.[lähde?]
Joachim Stoeber ja Kathleen Otto määrittivät perfektionismin vaihtelevat määritelmät ja mitat. Heidän mielestään perfektionismi voidaan jakaa kahteen ulottuvuuteen:
Perfektionistiset tavoitteet (positiiviset puolet)
Perfektionistiset huolet (negatiiviset puolet)
Määritelmä > Positiiviset puolet

Perfektionismi voi auttaa ihmisen onnistumiseen ja antaa motivaatiota pysyä lujana kohdatessa esteitä ja vaikeuksia. W.C. Rödell sanoo, että positiivisessa muodossa perfektionismi voi antaa energiaa, joka johtaa onnistumisiin.
Slaneyn huomasi, että mukautuvat perfektionistit saivat matalammat pisteet viivyttelyssä kuin mukautumattomat. Korkealle tähtäävät urheilijat, tutkijat ja taiteilijat usein näyttävät merkkejä perfektionismista. Esimerkiksi Michelangelon perfektionismi saattoi innostaa häntä luomaan mestariteoksia kuten Daavid ja Sikstuksen kappeli. Perfektionismi saattaa lapsilla liittyä lahjakkuuteen.
Määritelmä > Negatiiviset puolet

Patologisessa muodossaan perfektionismi voi olla hyvin vahingoittavaa. Se voi ottaa viivyttelyn muodon silloin, kun tarkoituksena on lykätä jotain ("en voi aloittaa projektiani ennen kuin tiedän "oikean" tavan toteuttaa sen"), ja itsensä torjumiseen silloin, kun sitä käytetään selittämään huonoa suoritusta, tai kun yritetään saada muilta sympatiaa ja vahvistusta ("on uskomatonta, etten pysty saavuttamaan omia tavoitteitani. Minun täytyy olla todella tyhmä; miksen muuten tätä osaisi?").
Työpaikalla perfektionismia usein leimaa alhainen tuottavuus, kun aikaa ja energiaa kuluu isompien projektien tai jokapäiväisten aktivititeettien pieniin epäolennaisiin yksityiskohtiin. Tämä saattaa johtaa masennukseen, vieraantuneisiin kollegoihin ja suurempiin riskeihin joutua onnettomuuteen. Miriam Adderholt-Elliot kuvailee viisi perfektionististen oppilaiden tai opettajien luokkaa, jotka johtavat alisuorittamiseen:
Viivyttely
Epäonnistumisen pelko
"Kaikki tai ei mitään" -ajattelu
Lamaannuttava perfektionismi
Työriippuvaisuus (engl. Workaholism)
Intiimeissä ihmissuhteissa epätodelliset odotukset voivat aiheuttaa vakavaa tyytymättömyyttä kummassakin osapuolessa. Perfektionistit saattavat uhrata perheensä ja ystävänsä saavuttaakseen omat tavoitteensa.
Perfektionistit saattavat kärsiä ahdistuneisuushäiriöistä, alhaisesta itsetunnosta ja masennuksesta. Perfektionismi on riskitekijä pakko-oireiselle häiriölle, syömishäiriöille ja kliiniselle masennukselle.
Syyt

Kuten monet persoonallisuuden piirteet, myös perfektionismi tapaa kulkea suvussa, ja sillä on luultavasti geneettinen osatekijä. Lapsille voi kehittyä perfektionismi, jos heidän vanhempansa käyttävät auktoriteettista tyyliä yhdistettynä ehdolliseen rakkauteen. Kulttuuri saattaa myös vaikuttaa. Eräässä tutkimuksessa (Castro & Rise 2003) amerikanaasialaiset saivat korkeammat perfektionismin pisteet kuin afroamerikkalaiset tai euroopanamerikkalaiset.
Paul Schrier

| Paul Schrier |
| --- | --- |

Henkilötiedot
Koko nimi:  Paul L. Schrier II
Syntynyt: 1. kesäkuuta 1970 (ikä 54)  Las Vegas, Nevada
Ammatti:  näyttelijä 3D taiteilija
Puoliso:  Carissa Hernandez
Näyttelijä
Aktiivisena:  1993–2006
Merkittävät roolit:  Bulk (Mighty Morphin Power Rangers)
Aiheesta muualla
IMDb 
Paul Schrier (oik. Paul L. Schrier II, s. 1. kesäkuuta 1970 Las Vegas, Nevada) on yhdysvaltalainen näyttelijä ja 3D taiteilija, joka tunnetaan parhaiten Bulkin roolista televisiosarjassa Mighty Morphin Power Rangers.
Ura

Schrierin näyttelijäura sai alkunsa vuonna 1993 televisiosarjan Mighty Morphin Power Rangersin myötä. Hän näytteli sarjassa yhdessä Jason Narvyn kanssa kaksikkoa Bulk ja Skull, jotka olivat sarjan kevennyshahmot. Hän jatkoi Power Rangersin parissa vuoteen 1999 asti, jonka myötä Schrieristä tuli pisimpään sarjassa mukana olleena alkuperäisistä näyttelijöistä. Tämän lisäksi hän esiintyi myös molemmissa elokuvissa Power Rangers ja Power Rangers turbovaihteella.
Schrier kuitenkin palasi vielä Power Rangers Lost Galaxyn jälkeen Power Rangersin pariin vuosina 2000–2002 vieraillessaan Power Rangers Lightspeed Rescuen jaksossa "The Mighty Mega Battles" pelkkänä äänenä. Myös Power Rangers Time Forcen jaksossa "Dawn of Destiny" Schrier oli mukana pelkästään äänenä. Hän palasi kuitenkin kameran eteen Power Rangers Wild Forcessa Bulkin rooliin, vierailtuaan jaksossa "Forever Red".
Schrier esiintyi Power Rangersin lopulla myös muissa televisiosarjoissa Silkkiä ja luoteja, sekä Masked Rider ja elokuvassa Le zombi de Cap-Rouge. Hän on myös tehnyt pieniä elokuvarooleja muun muassa Wicked Gamessa, sekä dubbauksia animeen.
Schrier uusi roolinsa Bulkina sarjassa Power Rangers Samurai vuosina 2011-2012. Hän esiintyi sarjassa jälleen kevennyshahmona, tällä kertaa Skullin pojan Spiken kanssa, jota esitti Felix Ryan.
Aiheesta muualla

Paul Schrier Myspacessa (englanniksi)
Paul Jewell

| Henkilötiedot |
| --- | --- | --- |
Koko nimi: Paul Steven Jewell
Syntymäaika: 28. syyskuuta 1964 (ikä 60)
Syntymäpaikka: Liverpool, Englanti
Pelipaikka: hyökkääjä
Seura
Seura: –
Tehtävä: päävalmentaja
Junioriseurat
1982–84:  Liverpool
Seurat
| Vuodet | Seura | O (M) |
| 1984–88 1988–98 1995 |  Wigan Athletic  Bradford City →  Grimsby Town (laina) Yhteensä | 137 (35) 269 (56) 5 (1) 411 (92) |
Valmennusura
1998–2000 2000–2001 2001–2007 2007–2008 2011–2012:  Bradford City  Sheffield Wednesday  Wigan Athletic  Derby County  Ipswich Town
 Seurajoukkueuran tilastot kattavat vain kansalliset sarjat.
Paul Jewell (s. 28. syyskuuta 1964, Liverpool, Englanti) on englantilainen jalkapallovalmentaja ja entinen hyökkääjä.
Ura pelaaja

Paul Jewell on Liverpoolin kasvatti pelaajana mutta hän ei koskaan pelannut yhtään peliä Liverpoolissa. Liverpoolista hän siirtyi vuonna 1984 Wigan Athleticin pelaajaksi. Vuonna 1988 hän siirtyi Bradford Cityn pelaajaksi, missä hän vietti melkein vuosikymmenen.
Ura valmentajana

Vuonna 1998 hän aloitti valmennusuransa Bradfordissa johtaen joukkueen nousuun valioliigaan. Kauden 2000–2001 hän vietti Sheffield Wednesdayn managerina ilman suurempaa menestystä. Vuonna 2001 Jewell siirtyi Wigan Athleticin manageriksi. Jewellin johdolla rugbysta tunnettu Wigan nousi myös Englannin jalkapallokartalle. Kaudella 2002/03 Jewell luotsasi Wiganin Englannin 2. divisioonan mestariksi ja kauden 2004/05 päätteeksi seura nousi ensimmäistä kertaa historiassaan Valioliigaan. Debyyttikausi pääsarjassa sujui odotuksia paremmin ja menestystä tuli myös liigacupissa Wiganin edettyä aina finaaliin saakka. Manchester United oli kuitenkin seuralle liikaa ja pokaali jäi haaveeksi. Jewell erosi tehtävästään keväällä 2007 säilytettyään Wiganin maalierolla Valioliigassa.
Jewell palasi valmennustehtäviin marraskuussa 2007, kun valioliigan jumbojoukkue Derby County palkkasi hänet Billy Daviesin seuraajaksi.  Jewell ei onnistunut pelastamaan Derbya putoamiselta, vaan ainoastaan 11 pistettä koko kaudella kerännyt seura putosi kauden 2007/08 päätteeksi Mestaruussarjaan.
Kausi 2008/09 toiseksi korkeimmalla sarjatasolla alkoi Jewellin ja Derbyn osalta kehnosti ja lopulta joulukuun lopulla 2008 Jewell jätti tehtävänsä Derbyn päävalmentajana.
Tammikuussa 2011 Jewell palasi valmennustehtäviin parin vuoden tauon jälkeen, kun Mestaruussarjassa sijalle 19 juuttunut Ipswich Town palkkasi hänet päävalmentajakseen.  Jewellin johdolla Ipswich säilytti sarjapaikkansa ja jatkoi kaudella 2011/12 myös Mestaruussarjassa. Tulokset eivät kuitenkaan juuri parantuneet ja kausi päättyi 15. sijaan. Seuraava syksy oli aiempia murheellisempi ja Ipswichin juututtua Mestaruussarjan jumbosijalle, sai Jewell jättää paikkansa lokakuun lopulla 2012.
Meriitit valmentajana

Englannin Mestaruussarja/1. divisioona
Hopeaa (2): 1999, 2005
Englannin 2. divisioona: 2003
Englannin liigacup
Hopeaa: 2006
Pohjois-Karjalan koulutuskuntayhtymä

Pohjois-Karjalan koulutuskuntayhtymä (PKKY) on ammatillista koulutusta järjestävä koulutus- ja kehittämisorganisaatio. Pohjois-Karjalan koulutuskuntayhtymän jäsenkuntia ovat Ilomantsi, Joensuu, Juuka, Kesälahti, Kitee, Kontiolahti, Lieksa, Liperi, Nurmes, Outokumpu, Polvijärvi, Rääkkylä, Tohmajärvi ja Valtimo.
Pohjois-Karjalan koulutuskuntayhtymässä on yksi oppilaitos (1.1.2018 alkaen), jonka nimi on Riveria. Vuosittain Riveriassa opiskelee yli 17.000 nuorta tai aikuista. Henkilöstöä on noin 800. Riverian keskeisiä  koulutusmuotoja ovat ammatillinen koulutus, oppisopimuskoulutus, vapaa sivistystyö ja kesäyliopistotoiminta.
Opetus- ja kulttuuriministeriö on myöntänyt Pohjois-Karjalan koulutuskuntayhtymälle Ammatillisen koulutuksen laatupalkinnon vuosina 2004, 2008, 2012 ja 2016.
Entiset oppilaitokset (-2017)

Pohjois-Karjalan aikuisopisto
Pohjois-Karjalan ammattiopisto Joensuu palvelut
Pohjois-Karjalan ammattiopisto Joensuu tekniikka ja kulttuuri
Pohjois-Karjalan ammattiopisto Kitee
Pohjois-Karjalan ammattiopisto Lieksa
Pohjois-Karjalan ammattiopisto Niittylahti
Pohjois-Karjalan ammattiopisto Nurmes
Pohjois-Karjalan ammattiopisto Outokumpu
Pohjois-Karjalan ammattiopisto Valtimo
Pohjois-Karjalan kesäyliopisto
Pohjois-Karjalan opisto
Aiheesta muualla

Riverian verkkosivut
Heikki Laitinen: Siltana tuleville. Pohjois-Karjalan koulutuskuntayhtymä 30-vuotisjuhlakirja.  Eno. Määritä julkaisija!
Peabo Bryson

Peabo Bryson (s. Robert Peabo Bryson 13. huhtikuuta 1951 Greenville, Etelä-Carolina) on yhdysvaltalainen R&B- ja soulartisti. Hän on tunnettu balladeistaan, usein duona naislaulajan kanssa, ja hän on ollut mukana useilla Disneyn animaatioelokuvien soundtrackeilla.
Bryson voitti yhdessä Céline Dionin kanssa Grammy-palkinnon vuonna 1992 laulustaan elokuvassa Kaunotar ja hirviö ja toisen Regina Bellen kanssa vuonna 1993 kappaleesta ”A Whole New World” elokuvassa Aladdin.
Brysonin suurin soolohitti on ollut ”If Ever You’re In My Arms Again” vuodelta 1985.
Hänen duettojaan:
"Kaunotar ja hirviö", Céline Dionin kanssa
"Light The World", Deborah Gibsonin kanssa
"The Gift", Roberta Flackin kanssa
"A Whole New World (Aladdin)", Regina Bellen kanssa
"Tonight I Celebrate My Love", Roberta Flackin kanssa
"Lovers After All", Melissa Manchesterin kanssa
"A Whole New World (Aladdin)", Kumi Kōdan kanssa
Lisäksi hän on ollut mukana teatterissa ja laulanut oopperassa.
Diskografia

Peace on Earth (1997)
Through the Fire (1994)
The Best Part with Nadia Gifford (1993)
Tonight I Celebrate My Love (1992)
Can You Stop the Rain (1991)
All My Love (1989)
Positive (1988)
Straight From the Heart (1986)
Take No Prisoners (1985)
The Peabo Bryson Collection (1984)
Born to Love (1983)
Straight from the Heart (1984)
Take No Prisoners (1985)
Quiet Storm (1986)
Positive (1988)
All My Love (1989)
Can You Stop the Rain (1991)
Through the Fire (1994)
Peace on Earth (1997)
Unconditional Love (1999)
Christmas with You (2005)
Missing You (2007)
Stand for Love (2018)
Pikkjärv (Kaarepere)

| Pikkjärv |
| --- | --- |
 Kuvattu heinäkuussa 2008
Valtiot:  Viro
Maakunnat:  Jõgevamaa
Kunnat:  Jõgevan kunta
Koordinaatit:  58°38′26″N, 26°34′01″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Amme jõen valuma-alue
Tulo-ojat:  Kaharoja, Nava oja
Laskuoja:  Nava oja Raigastvere järveen
Järvinumero:  VEE2056900
Mittaustietoja
Pinnankorkeus:  56,0  m 
Rantaviiva:  4,714 km
Pinta-ala:  55,5  ha 
Tilavuus:  0,001346 km³
Keskisyvyys:  2,3 m
Suurin syvyys:  3,7 m
Valuma-alue:  24,6 km²
 fiPikkjärv 
Pikkjärv  (myös Kaarepere Pikkjärv) on Virossa Jõgevamaan Jõgevan kunnassa sijaitseva järvi.
Maantietoa

Järven pinta-ala on 56 hehtaaria ja se on 2,0 kilometriä pitkä ja 500 metriä leveä.  
Vedenpinnan korkeus on keskimäärin 56,0 metriä mpy. Kaharoja, joka on padottu, laskee järven luoteispäähän. Samaan päähän laskee myös läpi järven virtaava Nava oja, jolla on myös patoallas (Pikkjärve paisjärv) hieman ylempänä. Koska Pikkjärv jää kahden mäenharjanteen väliin, ei muita merkittäviä ojia ole. Nava oja virtaa samaan suuntaan 7 kilometriä, missä se laskee Raigastveren järveen. Järven valuma-alueen laajuus on 24,6 neliökilometriä.
Järvi on luodattu ja sen keskisyvyys on 2,3 metriä ja suurin syvyys 3,7 metriä. Järven tilavuudeksi on arvioitu 0,00135 kuutiokilometriä eli 1,35 miljoonaa kuutiometriä. Järven rantaviivan pituus on 4,7 kilometriä ja rinteiden yläpuolella on peltomaata. Rannat ovat jyrkkiä ja rannat ovat metsäiset. Järven ohittaa lounaassa Tarton ja Jõgevan välinen maantie.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei mataluutensa vuoksi lämpötilakerrostu (vir. keskmise karedusega kihistumata veega järv).
Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Luontoarvoja

Järvessä elää särki, ahven, hauki, lahna, suutari, ruutana ja allikkosalakka.
Nava ojan patojärven nimi on myös Kaarepere paisjärv